Xeoesquema de les Naciones Xuníes

El xeoesquema de les Naciones Xuníes ye un sistema que divide los países del mundu en grupos rexonales y sorrexonales. Foi diseñáu pola División Estadística de les Naciones Xuníes a partir del estándar de códigos d'area xeográfica M.49 Lele, Ajey, Asian Space Race: Rhetoric or Reality?, p. 8. Springer Science & Business Media. ISBN 978-81-322-0733-7.Keller, Reuben P., Cadotte, Marc W., Sandiford, Glenn, Invasive Species in a Globalized World: Ecological, Social, and Legal Perspectives on Policy, p. 128. University of Chicago Press. ISBN 978-0-226-16618-6..

Usu del xeoesquema
Los sos creadores dexen afitao que "l'asignación d'un país o territoriu a una de les rexones faise namái por conveniencia estadística, y nun implica opinión dalguna de los autores sobre l'afiliación política o d'otru tipu de los países o territorios incluyíos en caúna d'elles"Standard Country or Area Codes for Statistical Use, na web de la División Estadística de les Naciones Xuníes (UNSD)..

Esti xeoesquema nun afita un estándar pa tol sistema d'organizaciones de les Naciones Xuníes, y diferénciase dafechamente dalgunes vegaes de les definiciones rexonales utilizaes por delles de les axencies especializaes de les Naciones Xuníes por razones de conveniencia organizativa. Asina, por exemplu, el xeoesquema de la UNSD inclúi Xeorxa y Xipre, esti últimu un país miembru de la Xunión Europea, na rexón d'Asia Occidental, mentanto que la UNSD y la UNESCO inclúinlos n'EuropaUNESCO, Europa y América del Norte na web de la UNESCO.

L'esquema foi creáu con un propósitu específicu, l'analís estadísticu de los datos de toa triba de variables (económiques, demográfiques...), y ta formáu por macrorrexones xeográfiques nes que se dividen los distintos continentes. Dientru d'eses macrorrexones pueden estremase sorrexones de menor tamañu pa facer analísis más detallaos de cuestiones concretes.

Ente los esquemes alternativos a esti podemos citar: la clasificación rexonal del Bancu MundialElborgh-Woytek, Katrin, Newiak, Monique et al, Women, Work, and the Economy:Macroeconomic Gains from Gender Equity, p. 7. Fondu Monetariu Internacional, 2013. ISBN 978-1-4843-9529-5, la definida nel CIA World Factbook y la de les rexones xeográfiques de la ICANNICANN Geographical Regions, Final Report by the ccNSO Regions Working Group (2007), na web del ICANN. (Corporación d'Internet pa l'Asignación de Nomes y Númberos).

 Llistáu de rexones y sorrexones 
 África 
 África Oriental
 África Central
 África del Norte
 África Austral
 África Occidental

 América 
 Llatinoamérica y el Caribe
 América del Norte 
 El Caribe *
 América Central *
 América del Norte *
* Estes tres sorrexones formen, en conxuntu, el continente d'América del Norte.

 Asia ** 
 Asia Central
 Asia del Este
 Asia Meridional
 Suroeste Asiáticu
 Asia Occidental
 Europa ** 
 Europa Oriental - La ONX inclúi Asia del Norte (la parte asiática de Rusia) nesta sorrexón.
 Europa del Norte
 Europa Meridional
 Europa Occidental

** Estos dos socontinentes formen en conxuntu el continente d'Eurasia, que nun figura como tal nesta división.

 Oceanía – 
 Australia y Nueva Zelanda
 Melanesia
 Micronesia
 Polinesia

 Referencies 

Categoría:Xeografía